
	ΣΩΜΑ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ


Α.Π. 49                                                                                Αθήνα, 7 Ιανουαρίου 2010
Προς 

Όλες τις Ελεγκτικές Εταιρίες 

Ενταύθα

Θέμα:
Κοινό Σχήμα Εξετάσεων ΣΟΕΛ - ACCA
Όπως γνωρίζετε, υπάρχει συμφωνία μεταξύ του Σώματος Ορκωτών Ελεγκτών Λογιστών (Σ.Ο.Ε.Λ.) και της Ένωσης Ορκωτών Λογιστών του Ηνωμένου Βασιλείου – THE ASSOCIATION OF CHARTERED CERTIFIED ACCOUNTANTS (ACCA) μέσω του νέου Κοινού Σχήματος Εξετάσεων (Joint Examination Scheme ή JES).
Όσοι ολοκληρώνουν επιτυχώς τις εξετάσεις του Joint Examination Scheme - JES θεωρείται ότι έχουν ολοκληρώσει τον κύκλο των εξετάσεων τόσο του Σ.Ο.Ε.Λ. όσο και του ACCA.

Στα πλαίσια αυτά σας ενημερώνουμε για τα ακόλουθα :
1. Όπως έχει αναρτηθεί ήδη και στο site του ACCA οι προθεσμίες υποβολής αιτήσεων εγγραφής (Registration Forms) στο ACCA για τα μέλη των Κοινών Σχημάτων Εξετάσεων (JES) έχουν αλλάξει.

Για όσους επιθυμούν να συμμετέχουν στις εξετάσεις του Δεκεμβρίου τα δικαιολογητικά τους θα πρέπει να έχουν αποσταλεί στο ACCA μέχρι 31 Ιουλίου του ίδιου έτους, ενώ για όσους επιθυμούν να συμμετέχουν στις εξετάσεις του Ιουλίου τα δικαιολογητικά τους θα πρέπει να έχουν αποστείλει στο ACCA μέχρι 15 Δεκεμβρίου του προηγούμενου έτους. 
Συνεπώς, τα απαραίτητα δικαιολογητικά και για τους δύο φορείς (Σ.Ο.Ε.Λ. - ACCA ) θα πρέπει να έχουν αποσταλεί στα γραφεία του Σ.Ο.Ε.Λ. (Καποδιστρίου 28, Αθήνα – Τ.Κ. 10682) το αργότερο μέχρι 21 Ιουλίου & μέχρι 5 Δεκεμβρίου αντίστοιχα. 
2. Σας ενημερώνουμε ότι το αργότερο μέχρι τις 30/1/2010 θα πρέπει να έχουν συγκεντρωθεί από κάθε ελεγκτική εταιρεία και να έχουν αποσταλεί στο Σ.Ο.Ε.Λ., για κάθε ένα σπουδαστή του Κοινού Σχήματος Εξετάσεων (JES)  που δεν εργάζεται  στον Ελεγκτικό τομέα και δεν έχει Αριθμό Μητρώου Σ.Ο.Ε.Λ. τα ακόλουθα δικαιολογητικά: 
Α) το συνημμένο έντυπο συμπληρωμένο
Β) επικυρωμένη φωτοτυπία αστυνομικής ταυτότητας 
Γ) επικυρωμένη φωτοτυπία πτυχίου ΑΕΙ ή ΤΕΙ και
Δ) Δύο (2) φωτογραφίες μεγέθους αστυνομικής ταυτότητας. 
3. Επίσης, το αργότερο μέχρι τις 30/1/2010 θα πρέπει να μας έχετε γνωστοποιήσει τα ονόματα όλων των σπουδαστών του Κοινού Σχήματος Εξετάσεων (JES)  μελών ή μη και θα πρέπει να έχει καταβληθεί για αυτούς η ετήσια συνδρομή των 40 ευρώ στο Σ.Ο.Ε.Λ. και των 66 λιρών Αγγλίας στο ACCA.
4. Σχετικά με τα τμήματα προετοιμασίας Ιουλίου 2010 για τα ελληνικά Νομικά και Φορολογικά μαθήματα θα αποσταλεί αναλυτικό πρόγραμμα έως τα τέλη Φεβρουαρίου 2010. 
Για οποιαδήποτε διευκρίνιση, μπορείτε να επικοινωνήσετε με την κα Δέσποινα Λέκκα στο τηλέφωνο 210 – 3891428.

